**IZGLĪTĪBAS, KULTŪRAS UN SPORTA JAUTĀJUMU**

**KOMITEJAS SĒDES PROTOKOLS**

Nr.3

2023.gada 14.martā

Sēde sasaukta plkst. 15.00

Sēdi atklāj plkst. 15.00

Sēde notiek videokonferences režīmā tiešsaistē Webex platformā.

Komitejas sēde ir atklāta.

**Sēdi vada:** Jānis Bakmanis.

**Sēdi protokolē:** Dace Tauriņa.

**Sēdē piedalās deputāti:** Jānis Bakmanis, Kristaps Močāns, Arvīds Ozols (sākot no 3. darba kārtības jautājuma), Jānis Remess, Regīna Tamane.

**Sēdē piedalās:** Beāte Kožina, Inga Neimane, Diāna Zaļupe, Dita Lejniece, Dzintra Dzene, Edmunds Liepiņš, Elēna Silāja, Evija Keisele, Ginta Ģērmane, Ģirts Ieleja, Gita Kārnupe, Gita Zariņa, Gunita Gulbe, Hedviga Inese Podziņa, Ieva Celmiņa, Ieva Mahte, Ilga Tiesnese, Ilona Jēkabsone, Ilze Kapmale, Ilze Millere, Ināra Lazdiņa, Sporta skola ([inese.dubulte@limbazunovads.lv](mailto:inese.dubulte@limbazunovads.lv)), Ineta Laizāne, Ineta Zariņa, Ivars Birzgalis, Iveta Beļauniece, Izita Kļaviņa, Jana Lāce, Jana Mošura, Juris Graudiņš, Katrīna Žibala, Kristiāna Kauliņa, Kristīne Zaķe, Iveta Depere-Ābele, Ilze Žūriņa-Davidčuka, Linda Helēna Griškoite, Māris Beļaunieks, Mārīte Saulīte, Rūdolfs Pelēkais, Raimonds Straume, Raivis Galītis, Ieva Zilvere, Santa Čingule, Sigita Upmale, Maija Siliņa, Solvita Kukanovska, Aiga Baslika, Ziedīte Jirgensone.

**Darba kārtība:**

1. Par darba kārtību.
2. Par Krišjāņa Valdemāra Ainažu pamatskolas nolikuma grozījumiem.
3. Par grozījumiem pirmsskolas izglītības iestādes "Vilnītis" nolikumā.
4. Par Limbažu novada pašvaldības pirmsskolas izglītības iestāžu un pamatskolu pirmsskolas izglītības grupu darba laiku 2023. gada vasaras mēnešos.
5. Par grozījumu veikšanu Limbažu novada pašvaldības iekšējos noteikumos Nr. 17 “Interešu izglītības programmu īstenošanas principi, kārtība un kritēriji valsts mērķdotācijas un pašvaldības finanšu līdzekļu aprēķinam un sadalei Limbažu novada pašvaldībā.
6. Par grozījumu veikšanu Limbažu novada pašvaldības iekšējos noteikumos Nr. 27 “Valsts budžeta mērķdotācijas un pašvaldības finansējuma aprēķina un sadales kārtība Limbažu novada izglītības iestāžu pedagogu darba samaksai”.
7. Par Valsts kultūrkapitāla fonda piešķirtā finansējuma projekta „Ekspozīcijas renovācija Vecajā ugunsdzēsēju depo Limbažos” īstenošanai iekļaušanu budžetā.
8. Par grozījumiem Limbažu novada domes 2022.gada 27.janvāra lēmumā Nr. 3 “Par Limbažu novada pašvaldības Institūciju sadarbības grupas bērnu tiesību aizsardzībā sastāva apstiprināšanu” (protokols Nr.1, 5.§).
9. (papildu d.k. jaut.) Par VKKF konkursā atbalstu guvušā projekta „Lībiešu rotu komplekta kopijas izgatavošana ekspozīcijai „Lībiskā piederība”” īstenošanu.
10. (papildu d.k. jaut.) Par līdzekļu piešķiršanu Sporta un kultūras centra "Vidriži" pasākumu organizēšanai.
11. Informācijas. Limbažu novada dalība XXVII Vispārējos latviešu dziesmu un XVII Deju svētkos 2023. gadā no 30. jūnija līdz 9. jūlijam.

**1.**

**Par darba kārtību**

Ziņo Jānis Bakmanis

Iepazinusies ar Izglītības, kultūras un sporta jautājumu komitejas priekšsēdētāja Jāņa Bakmaņa priekšlikumu apstiprināt sēdes darba kārtību, **atklāti balsojot: PAR** – 4 deputāti (Jānis Bakmanis, Kristaps Močāns, Jānis Remess, Regīna Tamane), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Krišjāņa Valdemāra Ainažu pamatskolas nolikuma grozījumiem.
3. Par grozījumiem pirmsskolas izglītības iestādes "Vilnītis" nolikumā.
4. Par Limbažu novada pašvaldības pirmsskolas izglītības iestāžu un pamatskolu pirmsskolas izglītības grupu darba laiku 2023. gada vasaras mēnešos.
5. Par grozījumu veikšanu Limbažu novada pašvaldības iekšējos noteikumos Nr. 17 “Interešu izglītības programmu īstenošanas principi, kārtība un kritēriji valsts mērķdotācijas un pašvaldības finanšu līdzekļu aprēķinam un sadalei Limbažu novada pašvaldībā.
6. Par grozījumu veikšanu Limbažu novada pašvaldības iekšējos noteikumos Nr. 27 “Valsts budžeta mērķdotācijas un pašvaldības finansējuma aprēķina un sadales kārtība Limbažu novada izglītības iestāžu pedagogu darba samaksai”.
7. Par Valsts kultūrkapitāla fonda piešķirtā finansējuma projekta „Ekspozīcijas renovācija Vecajā ugunsdzēsēju depo Limbažos” īstenošanai iekļaušanu budžetā.
8. Par grozījumiem Limbažu novada domes 2022.gada 27.janvāra lēmumā Nr. 3 “Par Limbažu novada pašvaldības Institūciju sadarbības grupas bērnu tiesību aizsardzībā sastāva apstiprināšanu” (protokols Nr.1, 5.§).
9. Par VKKF konkursā atbalstu guvušā projekta „Lībiešu rotu komplekta kopijas izgatavošana ekspozīcijai „Lībiskā piederība”” īstenošanu.
10. Par līdzekļu piešķiršanu Sporta un kultūras centra "Vidriži" pasākumu organizēšanai.
11. Informācijas. Limbažu novada dalība XXVII Vispārējos latviešu dziesmu un XVII Deju svētkos 2023. gadā no 30. jūnija līdz 9. jūlijam.

**2.**

**Par Krišjāņa Valdemāra Ainažu pamatskolas nolikuma grozījumiem**

Ziņo Sigita Upmale

Izglītības iestādes darbības tiesiskais pamats ir normatīvie akti, tai skaitā iestādes nolikums, un Limbažu novada pašvaldība kā izglītības iestādes dibinātāja un tās lēmējvara - Limbažu novada dome, lemj par grozījumu veikšanu izglītības iestādes nolikumā. Ar Limbažu novada domes 2022. gada 26. augusta lēmumu Nr. 201 ir apstiprināts Krišjāņa Valdemāra Ainažu pamatskolas nolikums. Ar Limbažu novada pašvaldības domes 2021. gada 28. oktobra saistošo noteikumu Nr. 14 “Limbažu novada pašvaldības nolikums” 6.2. punktu ir izveidota Limbažu novada pašvaldības iestāde Limbažu novada Izglītības pārvalde, kuras pakļautībā ir Limbažu novada pašvaldības izglītības iestādes, tai skaitā Krišjāņa Valdemāra Ainažu pamatskola.

Saskaņā ar Pašvaldību likuma 4. panta pirmās daļas 4. punktu, pašvaldībai ir šāda autonomā funkcija: [..] gādāt par iedzīvotāju izglītību.

Valsts pārvaldes iekārtas likuma 73. panta pirmās daļas 1. punkts nosaka, ka publiskas personas orgāns un amatpersona savas kompetences ietvaros var izdot iekšējos normatīvos aktus par iestādes uzbūvi un darba organizāciju.

Vispārējās izglītības likuma 9. panta otrā daļa nosaka, ka vispārējās izglītības iestādes nolikumu apstiprina tās dibinātājs. Izglītības likuma 24. panta trešajā daļā noteikts, ka izglītības iestādes reģistrāciju nodrošina iestādes dibinātājs. Iesniegumu par izglītības iestādes reģistrāciju iesniedz dibinātāja pilnvarota persona.

Aktuālā informācija par izglītības iestādi ir reģistrējama Valsts izglītības informācijas sistēmā, un, saskaņā ar Ministru kabineta 2019. gada 25. jūnija noteikumu Nr. 276 “Valsts izglītības informācijas sistēmas noteikumi” 31. punkta 31.2. apakšpunktu, novada pašvaldība pārzina un nodrošina informācijas ievadi sistēmā pašvaldības dibinātajās izglītības iestādēs.

Ņemot vērā minēto un pamatojoties uz Pašvaldību likuma 3. panta otrās daļas 1. punktu, 4. panta pirmās daļas 4. punktu, 50. panta pirmo daļu, Valsts pārvaldes iekārtas likuma 73. panta pirmās daļas 1. punktu, Izglītības likuma 22. panta pirmo daļu, 28. pantu, Vispārējās izglītības likuma 9. panta otro daļu, Ministru kabineta 2019. gada 25. jūnija noteikumu Nr. 276 “Valsts izglītības informācijas sistēmas noteikumi” 31. punkta 31.2. apakšpunktu, Limbažu novada pašvaldības domes 2021. gada 28. oktobra saistošo noteikumu Nr. 14 “Limbažu novada pašvaldības nolikums” 6.2. punktu, **atklāti balsojot: PAR** – 4 deputāti (Jānis Bakmanis, Kristaps Močāns, Jānis Remess, Regīna Tamane), **PRET –** nav, **ATTURAS –** nav, komiteja **NOLEMJ:**

1. Izdarīt grozījumus Krišjāņa Valdemāra Ainažu pamatskolas nolikumā (apstiprināts ar Limbažu novada domes 26.08.2021. sēdes lēmumu Nr.201 (protokols Nr.5, 96.§):
   1. aizstāt 1.punktā vārdu “domes” ar vārdu “pašvaldības”;
   2. 2. punktā aiz vārdiem “Limbažu novada domes” ievietot vārdus “(turpmāk - dome)”;
   3. 3. punktu papildināt ar otro teikumu šādā redakcijā: “Iestāde ir dibinātāja Limbažu novada Izglītības pārvaldes pakļautībā.”;
   4. papildināt 10. punktu ar 10.7. apakšpunktu šādā redakcijā: “10.7. Speciālās pirmsskolas izglītības programma izglītojamajiem ar garīgās attīstības traucējumiem, kods 01015811.”;
   5. 33. punktā vārdus “dibinātājam: Limbažu novada domē” aizstāt ar vārdiem “dibinātāja pārstāvim – Limbažu novada Izglītības pārvaldei”.
2. Uzdot Krišjāņa Valdemāra Ainažu pamatskolas direktorei Ievai Skujai iesniegt iesniegumu Izglītības kvalitātes valsts dienestā par veiktajām izmaiņām nolikumā un nolikuma konsolidēto versiju ievietot Valsts izglītības informācijas sistēmā.
3. Limbažu novada Izglītības pārvaldes vadītājai S. Upmalei veikt lēmuma izpildes kontroli.
4. Lēmuma projektu virzīt izskatīšanai Limbažu novada domes sēdē.

Darbu sēdē uzsāk deputāts A. Ozols.

**3.**

**Par grozījumiem pirmsskolas izglītības iestādes "Vilnītis" nolikumā**

Ziņo Sigita Upmale

Limbažu novada Izglītības pārvaldes vadītāja S. Upmale informē, ka izglītības iestādi apmeklē izglītojamais, kuram (datums) ir piešķirts Pedagoģiski medicīniskās komisijas atzinums par nepieciešamību apgūt speciālās pirmsskolas izglītības programmu izglītojamajiem ar garīgās veselības traucējumiem (kods 01015711).

23.02.2023. Izglītības kvalitātes valsts dienests ir licencējis PII “Vilnītis” speciālās pirmsskolas izglītības programmu izglītojamajiem ar garīgās veselības traucējumiem (kods 01015711), licences Nr. V\_6804, programmas īstenošanas adrese Pērnavas iela 29, Salacgrīva, Limbažu novads, LV-4033.

Pamatojoties uz Vispārējās izglītības likuma 9.pantu, izglītības iestādes nolikumā norāda īstenojamās izglītības programmas, tāpēc nepieciešams veikt grozījumus PII “Vilnītis” nolikumā, papildinot to ar 10.4.apakšpunktu.

Pašvaldību likuma 4.panta pirmās daļas 4.punkts nosaka, ka pašvaldībām ir šādas autonomās funkcijas: (..) gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību.

Pašvaldību likuma 10.panta pirmās daļas 8.punkts nosaka, Dome ir tiesīga izlemt ikvienu pašvaldības kompetences jautājumu. Tikai domes kompetencē ir: izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus. Saskaņā ar tā paša likuma 50.panta pirmo daļu, Dome un pašvaldības administrācija iekšējos normatīvos aktus izdod likumā noteiktajā kārtībā.

Vispārējās izglītības likuma 9.panta otrā daļa nosaka, ka vispārējās izglītības iestādes nolikumu apstiprina tās dibinātājs. Izglītības likuma 24.panta trešajā daļā noteikts, ka izglītības iestādes reģistrāciju nodrošina iestādes dibinātājs. Iesniegumu par izglītības iestādes reģistrāciju iesniedz dibinātāja pilnvarota persona.

Aktuālā informācija par izglītības iestādi ir reģistrējama Valsts izglītības informācijas sistēmā, un, saskaņā ar Ministru kabineta 2019.gada 25.jūnija noteikumu Nr. 276 “Valsts izglītības informācijas sistēmas noteikumi” 31.punkta 31.2. apakšpunktu, novada pašvaldība pārzina un nodrošina informācijas ievadi sistēmā pašvaldības dibinātajās izglītības iestādēs.

Ņemot vērā minēto un pamatojoties uz Pašvaldību likuma 4.panta pirmās daļas 4.punktu, 10.panta pirmās daļas 8.punktu, 50.panta pirmo daļu, Valsts pārvaldes iekārtas likuma 73.panta pirmās daļas 1.punktu, Izglītības likuma 24.panta trešo daļu, Vispārējās izglītības likuma 9.panta otro daļu, Ministru kabineta 2019.gada 25.jūnija noteikumu Nr. 276 “Valsts izglītības informācijas sistēmas noteikumi” 31.punkta 31.2. apakšpunktu, **atklāti balsojot: PAR** – 4 deputāti (Jānis Bakmanis, Kristaps Močāns, Jānis Remess, Regīna Tamane), **PRET –** nav, **ATTURAS –** nav, nebalso deputāts Arvīds Ozols, komiteja **NOLEMJ:**

1. Veikt grozījumus Limbažu novada pašvaldības pirmsskolas izglītības iestādes “Vilnītis” nolikumā (apstiprināts ar 27.01.2022. Limbažu novada domes sēdes lēmumu Nr.13 (protokols Nr.1, 15.§), papildinot ar 10.4.apakšpunktu šādā redakcijā:

“10.4. Speciālo pirmsskolas izglītības programmu izglītojamajiem ar garīgās veselības traucējumiem (kods 01015711)”.

1. Uzdot Limbažu novada pašvaldības pirmsskolas izglītības iestādes “Vilnītis” vadītājai D.Vilemsonei veikt Valsts izglītības informācijas sistēmā lēmuma lemjošās daļas 1.punktā apstiprinātā nolikuma aktualizāciju.
2. Limbažu novada Izglītības pārvaldes vadītājai S.Upmalei veikt lēmuma izpildes kontroli.
3. Lēmuma projektu virzīt izskatīšanai Limbažu novada domes sēdē.

**4.**

**Par Limbažu novada pašvaldības pirmsskolas izglītības iestāžu un pamatskolu pirmsskolas izglītības grupu darba laiku 2023. gada vasaras mēnešos**

Ziņo Sigita Upmale

Iepazinusies ar Limbažu novada Izglītības pārvaldes vadītājas S. Upmales ziņojumu un pamatojoties uz novada izglītības iestāžu sniegtajām ziņām par pirmsskolas izglītības iestāžu un pamatskolu pirmsskolu grupu darbu 2023.gada vasaras mēnešos, pamatojoties uz Pašvaldību likuma 4. panta pirmās daļas 4. punktu, Izglītības likuma 55.panta pirmās daļas 1.punktu, **atklāti balsojot: PAR** – 5 deputāti (Jānis Bakmanis, Kristaps Močāns, Arvīds Ozols, Jānis Remess, Regīna Tamane), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu novada pašvaldības pirmsskolas izglītības iestāžu un pamatskolu ar pirmsskolas izglītības grupu darba laiku 2023.gada vasaras mēnešos (Pielikums - Limbažu novada pašvaldības pirmsskolas izglītības iestāžu un pamatskolu pirmsskolas izglītības grupu darba laiks 2023.gada vasaras mēnešos).
2. Uzdot pirmsskolas izglītības iestāžu vadītājiem un pamatskolu direktoriem:

2.1. informēt izglītojamo vecākus par iestādes darba režīmu 2023.gada vasaras mēnešos;

2.2. saskaņot darbinieku atvaļinājumu grafiku atbilstoši šī lēmuma pielikuma nosacījumiem;

2.3. organizēt iestādes saimniecisko darbību tā, lai nodrošinātu iestādes darbības nepārtrauktību.

1. Kontroli par lēmuma izpildi veikt Limbažu novada Izglītības pārvaldes vadītājai.
2. Precizēt pielikuma 5.punktu un lēmuma projektu virzīt izskatīšanai Limbažu novada domes sēdē.

**5.**

**Par grozījumu veikšanu Limbažu novada pašvaldības iekšējos noteikumos Nr. 17 “Interešu izglītības programmu īstenošanas principi, kārtība un kritēriji valsts mērķdotācijas un pašvaldības finanšu līdzekļu aprēķinam un sadalei Limbažu novada pašvaldībā”**

Ziņo Sigita Upmale, debatēs piedalās Kristaps Močāns, Jānis Bakmanis

Ar Limbažu novada domes 2022. gada 26. maija sēdes lēmumu Nr.589 (protokols Nr.6, 84.) ir apstiprināti Limbažu novada pašvaldības iekšējie noteikumi Nr. 17 “Interešu izglītības programmu īstenošanas principi, kārtība un kritēriji valsts mērķdotācijas un pašvaldības finanšu līdzekļu aprēķinam un sadalei Limbažu novada pašvaldībā” (turpmāk – Noteikumi). Noteikumos ir nepieciešams veikt grozījumus, kas precizē dokumentu iesniegšanas kārtību, kā arī precizēt komisijas darbības, konstatējot nepilnības vai pārkāpumus programmu īstenošanā. Tāpat nepieciešams precizēt apakšjomas nosaukumu un redakcionāli sakārtot numerāciju Noteikumu pielikumā.

Pamatojoties uz Pašvaldību likuma 4. panta pirmās daļas 4.punktu, 50. panta pirmo daļu, **atklāti balsojot: PAR** – 5 deputāti (Jānis Bakmanis, Kristaps Močāns, Arvīds Ozols, Jānis Remess, Regīna Tamane), **PRET –** nav, **ATTURAS –** nav, komiteja **NOLEMJ:**

1. Veikt grozījumus Limbažu novada pašvaldības iekšējos noteikumos Nr. 17 “Interešu izglītības programmu īstenošanas principi, kārtība un kritēriji valsts mērķdotācijas un pašvaldības finanšu līdzekļu aprēķinam un sadalei Limbažu novada pašvaldībā” (apstiprināti ar Limbažu novada domes 26.05.2022. sēdes lēmumu Nr.589 (protokols Nr.6, 84.):
   1. izteikt 10.punktu šādā redakcijā:

“10. Izglītības iestādes iesniedz pieteikumus (Pielikums Nr.2) un Programmas (Pielikums Nr.3) Limbažu BJC metodiķim (turpmāk – Metodiķis), parakstītus ar drošu elektronisko parakstu uz e,-pastu izglitibas.parvalde@limbazunovads.lv vai klātienē Rīgas ielā 19, Limbažos, parakstītus, papīra formātā, līdz katra kalendārā gada 15. jūnijam.”;

* 1. izteikt 29. punktu šādā redakcijā:

“29. Ja atbalstītā programma netiek īstenota atbilstoši iesniegtajam programmas saturam, Kārtības prasībām un/vai tiek konstatēti pārkāpumi finansējuma izlietojumā, Komisijai pēc Metodiķa ieteikuma ir tiesības sniegt priekšlikumu Domei par programmas finansēšanas pārtraukšanu un finansējuma pārvirzīšanu citai programmai, kā arī lemt par stundu skaita samazinājumu vai programmas neapstiprināšanu nākamajā mācību gadā.”;

* 1. izteikt 34.punktu šādā redakcijā:

“34. Programmas saskaņo attiecīgās izglītības iestādes vadītājs, iesniedzot Metodiķim uz iestādes veidlapas saskaņoto programmu sarakstu, atbilstoši Kārtības 10.punkta prasībām.”;

* 1. izteikt 51. punktu šādā redakcijā:

“51. Programmu īstenotāji katru gadu līdz 15. jūnijam Metodiķim iesniedz programmu īstenošanas izvērtējumu par mācību gadā īstenotajām programmām (Pielikums Nr.5), parakstītus ar drošu elektronisko parakstu uz e,-pastu izglitibas.parvalde@limbazunovads.lv vai klātienē Rīgas ielā 19, Limbažos, parakstītus, papīra formātā.”;

* 1. precizēt Noteikumu 1. pielikumu, papildinot ar 10.1. apakšjomu “10.1 apakšjoma - galda spēles, individuālie sporta veidi, sporta spēles, mainot pielikumā numerāciju no “10.1” uz “10.2” un izsakot jaunā redakcijā (pielikumā) .

1. Atbildīgā par lēmuma izpildi ir Limbažu novada Izglītības pārvaldes vadītāja.
2. Lēmuma projektu virzīt izskatīšanai Limbažu novada domes sēdē.

**6.**

**Par grozījumu veikšanu Limbažu novada pašvaldības iekšējos noteikumos Nr. 27 “Valsts budžeta mērķdotācijas un pašvaldības finansējuma aprēķina un sadales kārtība Limbažu novada izglītības iestāžu pedagogu darba samaksai”**

Ziņo Sigita Upmale, debatēs piedalās Regīna Tamane, Māris Beļaunieks, Arvīds Ozols,

Jānis Bakmanis, Ināra Lazdiņa

Ar Limbažu novada domes 2022. gada 3. oktobra sēdes lēmumu Nr.987 (protokols Nr.14, 5.) ir apstiprināti Limbažu novada pašvaldības iekšējie noteikumi Nr. 27 “Valsts budžeta mērķdotācijas un pašvaldības finansējuma aprēķina un sadales kārtība Limbažu novada izglītības iestāžu pedagogu darba samaksai” (turpmāk – Noteikumi). Noteikumos ir nepieciešams veikt grozījumus, kas precizē izglītības iestāžu vadītāju vērtēšanas procesu un iestāžu vadītāju mēneša algas likmes noteikšanu saistībā ar novērtēšanā iegūtā vērtējuma piemērošanu.

Limbažu novada pašvaldībā 2023.gada 16.janvārī saņemts un ar Nr. 4.8.1/23/293 reģistrēts Limbažu Konsultatīvā bērnu centra vadītājas iesniegums par amata likmju palielināšanu. Nepieciešami grozījumi attiecībā uz izglītības atbalsta iestādi, jo iestādei deleģētas vairākas metodiskā darba funkcijas, palielinot metodisko un konsultatīvo atbalstu Limbažu novada izglītības iestādēm. Nepieciešams gan iekšēji pārstrukturēt amatu vienības, gan piešķirt papildus likmju skaitu vadītājam un vēl vienam speciālistam, lai spētu sniegt jēgpilnāku atbalstu.

Pamatojoties uz Pašvaldību likuma 4. panta pirmās daļas 4.punktu, 10. panta pirmās daļas 21.punktu, 50.panta pirmo daļu, **atklāti balsojot: PAR** – 4 deputāti (Jānis Bakmanis, Kristaps Močāns, Jānis Remess, Regīna Tamane), **PRET –** deputāts Arvīds Ozols, **ATTURAS –** nav, komiteja **NOLEMJ:**

1. Veikt grozījumus Limbažu novada pašvaldības iekšējos noteikumos Nr. 27 “Valsts budžeta mērķdotācijas un pašvaldības finansējuma aprēķina un sadales kārtība Limbažu novada izglītības iestāžu pedagogu darba samaksai”(apstiprināti ar Limbažu novada domes 2022. gada 3. oktobra lēmumu Nr. 987 (protokols Nr.14, 5.)):

1.1. izteikt 12.6.3.1. apakšpunktu šādā redakcijā:

“12.6.3.1. Izglītības kvalitātes valsts dienesta vērtēšanā iegūtos rezultātus piemēro 3 (trīs) nākamos mācību gadus pēc ārējās vērtēšanas:”

1.2. veikt grozījumus noteikumu 6.tabulā “Izglītības atbalsta iestādes vadītāja un pedagoģiskā personāla amata vienību skaits”, izsakot to sekojošā redakcijā:

|  |  |
| --- | --- |
| Amata vienības nosaukums | Amata vienību skaits |
| Iestādes vadītājs | 0,6 |
| Psihologs | 1,6 |
| Logopēds | 1,6 |
| Speciālās izglītības skolotājs | 1,4 |
| Speciālās izglītības skolotājs- fizioterapeits | 0,5 |
| Izglītības atbalsta speciālists (speciālais pedagogs, psihologs, audiologopēds, mūzikas terapeits) | 1 |

1.3. izteikt 60. punktu šādā redakcijā:

“60. Izglītības iestāžu vadītājiem, kuri strādā kā pienākumu izpildītāji, un tiem, kuri atgriežas no bērnu kopšanas atvaļinājuma, mēneša algas likmes noteikšanai piemēro iepriekšējā novērtēšanā iegūto novērtējumu atbilstoši ar šo Noteikumu 12.6.3. apakšpunktā noteiktajam.”

1. Atbildīgā par lēmuma izpildi ir Limbažu novada Izglītības pārvaldes vadītāja.
2. Lēmuma projektu virzīt izskatīšanai Finanšu komitejas sēdē.

**7.**

**Par Valsts kultūrkapitāla fonda piešķirtā finansējuma projekta „Ekspozīcijas renovācija Vecajā ugunsdzēsēju depo Limbažos” īstenošanai** **iekļaušanu budžetā**

Ziņo Elēna Silāja

Limbažu muzeja vadītāja E.Silāja informē, ka 2023. gada janvārī ir iesniegts pieteikums VKKF Muzeju nozares atbalsta programmā un saņemts Valsts kultūrkapitāla fonda finansējums 4800,00 EUR apmērā par projektu „Ekspozīcijas renovācija Vecajā ugunsdzēsēju depo Limbažos”. Ir noslēgts līgums Nr. 2023-1-KMA-M04004 par projekta īstenošanu no 2023.gada 1.marta līdz 2023.gada 31.jūlijam, un nepieciešams iekļaut finansējumu Limbažu muzeja 2023.gada budžetā.

Pamatojoties uz Pašvaldību likuma 4.panta pirmās daļas 5.punktu, 5.pantu, **atklāti balsojot: PAR** – 5 deputāti (Jānis Bakmanis, Kristaps Močāns, Arvīds Ozols, Jānis Remess, Regīna Tamane), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu muzeja 2023. gada budžetā Valsts kultūrkapitāla fonda finansējumu 4800,00 EUR (četri tūkstoši astoņi simti eiro, 00 centi) apmērā projekta „Ekspozīcijas renovācija Vecajā ugunsdzēsēju depo Limbažos” īstenošanai.
2. Lēmumā minētās izmaiņas iekļaut kārtējās domes sēdes lēmuma projektā “Grozījumi Limbažu novada pašvaldības domes 2023. gada 23.februāra saistošajos noteikumos Nr.2 „Par Limbažu novada pašvaldības 2023. gada budžetu”.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par projekta vadību, atskaišu sagatavošanu un iesniegšanu noteikt Limbažu muzeja direktori Elēnu Silāju.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

Deputāts Arvīds Ozols balso vārdiski “PAR”.

**8.**

**Par grozījumiem Limbažu novada domes 2022.gada 27.janvāra lēmumā Nr. 3 “Par Limbažu novada pašvaldības Institūciju sadarbības grupas bērnu tiesību aizsardzībā sastāva apstiprināšanu” (protokols Nr.1, 5.§)**

Ziņo Sigita Upmale

Limbažu novada pašvaldības Institūciju sadarbības grupa bērnu tiesību aizsardzībā (turpmāk – Sadarbības grupa) ir Limbažu novada pašvaldības domes izveidota konsultatīva koleģiāla institūcija, starpinstitucionālās sadarbības nodrošināšanai bērnu tiesību aizsardzības jomā.

Pamatojoties uz izmaiņām darbinieku sastāvā, kā arī, saskaņā ar Ministru kabineta 2017.gada 12.septembra noteikumu Nr.545 „Noteikumi par institūciju sadarbību bērnu tiesību aizsardzībā” 5. un 6.punktu, sadarbības grupas sastāvā iekļauj pārstāvjus no: pašvaldības policijas vai Valsts policijas, ja pašvaldība nav izveidojusi pašvaldības policiju vai nav deleģējusi pašvaldības policijas uzdevumus citai pašvaldībai, pašvaldības sociālā dienesta; pašvaldības izglītības pārvaldes vai izglītības speciālistu, bāriņtiesas. Pēc sadarbības grupas locekļu iniciatīvas sadarbības grupā var pieaicināt pārstāvjus no: izglītības iestādēm, bērnu aprūpes iestādēm, ieslodzījuma vietām, pašvaldības pedagoģiski medicīniskās komisijas, pašvaldības administratīvās komisijas, Valsts probācijas dienesta, Valsts policijas, nevalstiskajām organizācijām.

Pamatojoties uz Pašvaldību likuma 10.panta pirmās daļas 13.punktu, Ministru kabineta 2017.gada 12.septembra noteikumu Nr.545 „Noteikumi par institūciju sadarbību bērnu tiesību aizsardzībā” 5 un 6.punktu, **atklāti balsojot: PAR** – 5 deputāti (Jānis Bakmanis, Kristaps Močāns, Arvīds Ozols, Jānis Remess, Regīna Tamane), **PRET –** nav, **ATTURAS –** nav, komiteja **NOLEMJ:**

1. Veikt izmaiņas Limbažu novada pašvaldības Institūciju sadarbības grupas bērnu tiesību aizsardzībā sastāvā, atbrīvojot sadarbības grupas locekles Agnesi Smalko-Franci un Sigitu Upmali.
2. Veikt grozījumus Limbažu novada domes 2022.gada 27.janvāra lēmumā Nr. 3 “Par Limbažu novada pašvaldības Institūciju sadarbības grupas bērnu tiesību aizsardzībā sastāva apstiprināšanu” (protokols Nr.1, 5.§):
   1. aizstāt 1.2. punktā tekstu: “Sigita Upmale, Limbažu novada pašvaldības Limbažu novada Izglītības pārvaldes vadītāja;” ar “Ilze Kapmale, Limbažu novada Izglītības pārvaldes izglītības darba speciāliste;”;
   2. aizstāt 1.5. punktā tekstu: “Agnese Smalkā-France, Limbažu novada pašvaldības Limbažu novada Izglītības pārvaldes vadītājas vietniece;” ar “Guna Kaufmane, Limbažu novada pašvaldības policijas vecākā inspektore”.
3. Atbildīgā par lēmuma izpildi ir Limbažu novada Izglītības pārvaldes vadītāja S. Upmale.
4. Kontroli par lēmuma izpildi uzdod Limbažu novada pašvaldības izpilddirektoram A. Ārgalim.
5. Lēmuma projektu virzīt izskatīšanai Limbažu novada domes sēdē.

**9.**

**Par VKKF konkursā atbalstu guvušā projekta „Lībiešu rotu komplekta kopijas izgatavošana ekspozīcijai „Lībiskā piederība”” īstenošanu**

Ziņo Ieva Zilvere

Saņemts Valsts kultūrkapitāla fonda 23.02.2023. lēmums par to, ka atbalstīts Salacgrīvas muzeja sagatavotais un iesniegtais projekts „Lībiešu rotu komplekta kopijas izgatavošana ekspozīcijai „Lībiskā piederība””.

Pamatojoties uz Pašvaldību likuma 4.panta pirmās daļas 5.punktu, 5.pantu, **atklāti balsojot: PAR** – 5 deputāti (Jānis Bakmanis, Kristaps Močāns, Arvīds Ozols, Jānis Remess, Regīna Tamane), **PRET –** nav, **ATTURAS –** nav, komiteja **NOLEMJ:**

1. Uzsākt VKKF konkursā atbalstu guvušā projekta “Lībiešu rotu komplekta kopijas izgatavošana ekspozīcijai „Lībiskā piederība”” īstenošanu.
2. Iekļaut Salacgrīvas muzeja budžetā VKKF piešķirto finansējumu 610 EUR (seši simti desmit euro) projekta “Lībiešu rotu komplekta kopijas izgatavošana ekspozīcijai „Lībiskā piederība”” īstenošanai.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par projekta vadību, atskaišu sagatavošanu un iesniegšanu noteikt Salacgrīvas muzeja direktori Ievu Zilveri.
5. Kontroli par lēmuma izpildi uzdot Limbažu novada izpilddirektoram.
6. Lēmuma projektu virzīt izskatīšanai Limbažu novada domes sēdē.

**10.**

**Par līdzekļu piešķiršanu Sporta un kultūras centra "Vidriži" pasākumu organizēšanai**

Ziņo Linda Helēna Griškoite, debatēs piedalās Evija Keisele

Sporta un kultūras centra “Vidriži” pasākumu organizēšanai paredzētais pašvaldības finansējums 2022. gadā sastādīja 9050,00 EUR. Budžeta ievadīšanas procesā pieļautās kļūmes dēļ sarakstā izpaliek 11 pasākumi un līdz ar to līdzekļi tiem.

Lūdzam piešķirt 2850.00 EUR papildus jau 2023. gada februāra sēdē apstiprinātajiem budžeta līdzekļiem pasākumu organizēšanai saskaņā ar pievienoto pielikumu.

Pamatojoties uz likuma Pašvaldību likuma 4.panta pirmās daļas 5. 6. un 7.punktu, ceturto daļu, 10.panta ievaddaļu, **atklāti balsojot: PAR** – 5 deputāti (Jānis Bakmanis, Kristaps Močāns, Arvīds Ozols, Jānis Remess, Regīna Tamane), **PRET –** nav, **ATTURAS –** nav, komiteja **NOLEMJ:**

1. Piešķirt 2023.gada budžetā 2850,00 EUR pasākumu organizēšanai no līdzekļiem neparedzētiem gadījumiem, iekļaut budžetā 910 EUR plānotos pasākumu ieņēmumus un 3760 EUR plānotos pasākumu izdevumus Sporta un kultūras centram “Vidriži” (saskaņā ar pielikumu).
2. Atbildīgo par lēmuma izpildi noteikt Limbažu novada Kultūras pārvaldes vadītāju.
3. Kontroli par lēmuma izpildi uzdot Limbažu novada pašvaldības izpilddirektoram.
4. Lēmuma projektu virzīt izskatīšanai Limbažu novada domes sēdē.

**11.**

**Informācijas**

Limbažu novada Kultūras pārvaldes vadītāja E. Keisele un Limbažu novada Kultūras pārvaldes kultūras metodiķe M. Saulīte sniedz informāciju par Limbažu novada dalību XXVII Vispārējos latviešu dziesmu un XVII Deju svētkos 2023. gadā no 30. jūnija līdz 9. jūlijam.

Sēdi slēdz plkst. 15:59

Sēdes vadītājs J.Bakmanis

Sēdes protokoliste D.Tauriņa